मुक्ति के भगीरथ इंतज़ार में महिला का शव कॉफिन में रखा रहा। कभी ये आयुर्वेदिक डॉक्टर आशीष कुमार सरकार जो बिहार आयुर्वेदिक कॉलेज एंड हॉस्पिटल कदमकुआँ में पैथोलॉजिस्ट का घर हुआ करता था। आशीष यहाँ पत्नी मिली सरकार और अपनी दो बेटियों संग रहा करते थे। लेकिन वक़्त के क्रूर हाथों ने दोनों के रिश्ते को ऐसा बिखेरा की आशीष ने इनको छोड़ कर किसी अन्य महिला के संग गृहस्थी रचा बैठे। नई दुनिया मे इतने मशगूल हुए की पीछे का सब कुछ भुला बैठे। रह गई माँ और बेटिया दीपमाला और गीतमाला। वक्त के साथ बेटियां भी बड़ी हुई और शिक्षा दीक्षा खातिर दिल्ली शिफ्ट हो गई। दोनों पढ़ाई करने के लिए बाहर गईं। वहीं शादी कर ली और पति के साथ दिल्ली में रहती हैं। एक बेटी बैंक में काम करती है। बेटियों ने मां की देखभाल का जिम्मा दाई पर छोड़ दिया था। क्योकि करीब डेढ़ साल से मिली सरकार बीमारी की वजह से आशक्त होकर बेडरिडेन हो गई थी। हालात ये थे कि खुद से उठकर पानी तक नहीं ले सकती थीं। नित्य-क्रिया भी बिस्तर पर होती। नौकरानी सुबह में आती थी। वह देखभाल करती और खाना खिलाने के बाद घर चली जाती थी।